CELEX: E2018P0003
Language: mt
Date: 2018-11-09 00:00:00
Title: Azzjoni mressqa fid-9 ta' Novembru 2018 mill-Awtorità ta' Sorveljanza tal-EFTA kontra l-Iżlanda (Il-Kawża E-3/18)

10.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/6
            
         
      Azzjoni mressqa fid-9 ta' Novembru 2018 mill-Awtorità ta' Sorveljanza tal-EFTA kontra l-Iżlanda
      (Il-Kawża E-3/18)
      (2019/C 9/07)
      Fid-9 ta' Novembru 2018 tressaq każ quddiem il-Qorti tal-EFTA kontra l-Iżlanda mill-Awtorità ta' Sorveljanza tal-EFTA, irrappreżentata minn Carsten Zatschler, Catherine Howdle, u Ingibjörg Ólöf Vilhjálmsdóttir, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, B-1040 Brussell.
      L-Awtorità ta’ Sorveljanza tal-EFTA titlob lill-Qorti tal-EFTA biex:
      
                  1.
               
               
                  Tiddikjara li l-Iżlanda naqset milli tadotta l-miżuri meħtieġa biex tagħmel l-Att imsemmi fil-punt 7ja tal-Anness XIX tal-Ftehim dwar iż-Żona Ekonomika Ewropea (Ir-Regolament ta’ Implimentazzjoni tal-Kummissjoni (UE) 2015/1051 tal-1 ta’ Lulju 2015 dwar il-modalitajiet tal-formola elettronika għall-ilmenti u dwar il-modalitajiet għall-kooperazzjoni bejn il-punti ta’ kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar riżoluzzjoni ta’ tilwim onlajn għat-tilwim mal-konsumaturi), kif adottat mill-Protokoll 1 tal-Ftehim taż-ŻEE, parti mill-ordni legali intern tagħha kif meħtieġ mill-Artikolu 7 tal-Ftehim ŻEE.
               
            
                  2.
               
               
                  Tordna lill-Iżlanda tħallas il-kostijiet ta' dawn il-proċedimenti.
               
            
         Sfond legali u fattwali u eċċezzjonijiet miġjuba bħala sostenn:
      
      
                  —
               
               
                  L-applikazzjoni tindirizza n-nuqqas tal-Iżlanda li tikkonforma, sa mhux aktar tard mit-23 ta’ April 2018, mal-opinjoni raġunata mogħtija mill-Awtorità ta’ Sorveljanza tal-EFTA fil-21 ta’ Frar 2018 dwar in-nuqqas tal-Istat li jimplimenta fl-ordinament ġuridiku nazzjonali tiegħu ir-Regolament ta’ Implimentazzjoni tal-Kummissjoni (UE) 2015/1051 tal-1 ta’ Lulju 2015 dwar il-modalitajiet għall-eżerċitar tal-funzjonijiet tal-pjattaforma għas-soluzzjoni tat-tilwim onlajn, dwar il-modalitajiet tal-formola elettronika għall-ilmenti u dwar il-modalitajiet għall kooperazzjoni bejn il-punti ta’ kuntatt previsti fir-Regolament (UE) Nru 524/2013 tal-Parlament Ewropew u tal-Kunsill dwar riżoluzzjoni ta’ tilwim onlajn għat-tilwim mal-konsumaturi kif imsemmi fil-punt 7ja tal-Anness XIX tal-Ftehim dwar iż-Żona Ekonomika Ewropea, u kif adattata għal dan il-Ftehim permezz tal-Protokoll 1 tiegħu (“l-Att”).
               
            
                  —
               
               
                  L-Awtorità ta’ Sorveljanza tal-EFTA tissottometti li l-Iżlanda naqset milli twettaq l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt.